b'\n_START_ARTICLE_\nH\xc4\x8di polka\n_START_PARAGRAPH_\nH\xc4\x8di polka (fran. La fille du r\xc3\xa9giment) je komi\xc4\x8dna opera v dveh dejanjih Gaetana Donizettija. Krstna predstava je bila 11. februarja 1840 v pari\xc5\xa1ki Op\xc3\xa9ra-Comique. Orkestru je dirigiral avtor sam. Skladatelj je opero napisal med svojim bivanjem v Parizu na francoski libreto, ki sta ga spisala Jules-Henri Vernoy de Saint-Georges in Jean-Fran\xc3\xa7ois Bayard. Za italijansko premiero je besedilo prevedel in predelal Callisto Bassi, prvi\xc4\x8d pa je bila izvedena 30. oktobra istega leta v milanski Scali._NEWLINE_Najbolj znan odlomek iz opere je tenorska arija Tonija "Ah! mes amis, quel jour de f\xc3\xaate!", ki vsebuje kar devet visokih cejev. Na krstni predstavi jo je interpretiral francoski tenorist M\xc3\xa9c\xc3\xa8ne Mari\xc3\xa9 de l\'Isle. Ker je arija v operi postavljena sorazmerno kmalu po za\xc4\x8detku, ko pev\xc4\x8dev glas \xc5\xa1e ni dobro ogret, in zaradi devetih visokih tonov, se jo je ponekod oprijel vzdevek tenorski Mount Everest. Z njo je zaslovel tenorist Luciano Pavarotti, od na\xc5\xa1ih pevcev pa Janez Lotri\xc4\x8d.\n_START_SECTION_\nVsebina\n_START_PARAGRAPH_\nDogajanje se vr\xc5\xa1i na Tirolskem.'